Astrołozia

Lastrołozia (dal grego antigo : astrologhía  = (astēr, steła) +  (lógos, discorso) el ze un conpleso de credense e tradision, privae de fondamento sientìfego, secondo ła cuała łe pozision e i movimenti dei corpi cełesti in confronto a ła Tera i influise in avegnimenti umani cołetivi e individuałi. Na definision alternativa de astrołozia ła provien da l'Ensiclopedia de łe rełijon Vałechi andove ła ze definia cofà na tècnega e dotrina de tipo rełijozo che traerso de l'identificasion dei astri co intełijense divine o superiori, ła stabiłise na rełasion direta intrà asion dei astri e avegnimenti inte l'anbiente, inte ła natura e inte ła istòria umana.
Chi che pràtega l'astrołozia, el vien ciamà astròłogo e ła so divinasion ła ze ciamada oròscopo.

Da l'antighità finmente al XVII secoło, tutavia, col tèrmano astrołozia se ghe indicava tuta l'astronomia, e łe previzion astrołòzeghe łe zera considerae na branca, cueła che ła figurava łe consevense sui avegnimenti umani rezultanti da ła configurasion astronòmega. El tìtuło del testo prinsipałe de l'astrołozia antiga, el Tetrabiblos, el zera "Dei efeti [de łe configurasion astronòmeghe su ła istòria dei indivìdui e de łe nasion]" e l'astrołozia ła zera ciamada da Tolomeo ὴ ἀπoτελεσματικής τέχνχη, o sia "ła siensa dei efeti"Dizionario greco Rocci, ad vocem.. L'astrònomo/astròłogo de corte, de fato, el ghea da studiare el moto dei pianeti col fin de dar i so oròscopi e i ła prategava anca du protagonisti de ła revołusion astronòmega cofà Keplero e Gałiłei.Sandro Spreafico, Scienza, coscienza e storia nel caso Galilei, FrancoAngeli, 2003, p. 31.

L'afermasion del sistema ełioséntrego, retegnesto dai astròłoghi conpatìbiłe co na vizion zeoséntrega, no ła ghra mudà łe pràteghe de l'astrołoziaAlfredo Cattabiani, Planetario, Mondadori, 2005, pp. 24-25 e pag. 30.. Co ła revołusion sientìfega, tutavia, l'astrołozia ła ghea finio de vegner considerada parte de l'astronomiaLa data a cui viene convenzionalmente associata la condanna dell'astrologia è il 1666, anno in cui Colbert proibì agli astronomi di insegnare l'astrologia. e ła vegnea considerada na pràtega de l'oculto e na pseudosiensaTerence Hines, Pseudoscience and the Paranormal: A Critical Examination of the Evidence, Prometheus Books, Buffalo, NY, 1988, pp.141-155. ISBN 0-87975-419-2.. L'astrołozia, de consevensa, ła vien oncó considerada da fiłòzofi de ła siensa Lakatos I (1970), "Falsification and the Methodology of Scientific Research Programmes" in Criticism and the Growth of Knowledge, a cura di I. Lakatos, A. Musgrave, pp. 91-195., da psicòłoghiPeter Hartmann, Helmut Nyborg, Martin Reuter, "The Relationship between date of birth and individual differences in personality and general intelligence: A large-scale study", Personality and Individual Differences, Vol. 40, Issue 7, May 2006, pp.1349-1362. Si veda anche:G.A. Dean, D.K.B. Nias and C.C. French, Graphology, astrology, and parapsychology. In:H. Nyborg, Editor, The scientific study of human nature: Tribute to Hans J. Eysenck at eighty, Pergamon:Elsevier Science Ltd., Oxford, England (1997), pp. 511–542.H.J. Eysenck and D.K. Nias, Astrology: Science or superstition?, Maurice Temple Smith Ltd, London, England (1982).McGrew, John H., McFall, Richard M., A Scientific Inquiry Into the Validity of Astrology, «Journal of Scientific Exploration» 4, 1990, pp. 75-83. e da esponenti de ła comunità sientìfega ativi inte łe descipline pì vàrie na credensa bazada su antighe superstision e, secondo racuanti studiozi, ła se configura cofà na siensa patołòzegaGeoffrey Dean, Ivan W. Kelly, Does Astrology Need to be True? Part 1: A Look at the Real Thing, Skeptical Inquirer 11, 1986, p. 166; Geoffrey Dean, Ivan W. Kelly, Does Astrology Need to be True? Part 2: The Answer is No, Skeptical Inquirer 12, 1987, pp. 257-273. La seconda edizione di queste opere si trova in Kendrick Frazier (a cura di), The Hundredth Monkey and others Paradigms of the Paranormal, Buffalo, Prometheus, 1991 ISBN 978-0-87975-655-0.Langmuir, Irving, and Robert N. Hall, Pathological science , «Physics Today» 42 (10), 1989, pp. 36-48.. 
Inte el 2006, el National Science Board dei Stati Unii de l'Amèrica el ghea publegà na declarasion ufisałe inte ła cuała el rebadise che l'astrołozia ła ze na pseudosiensa"...[A]bout three-fourths of Americans hold at least one pseudoscientific belief; i.e., they believed in at least 1 of the 10 survey items...[29]"

"[29] Those 10 items were extrasensory perception (ESP), that houses can be haunted, ghosts/that spirits of dead people can come back in certain places/situations, telepathy/communication between minds without using traditional senses, clairvoyance/the power of the mind to know the past and predict the future, astrology/that the position of the stars and planets can affect people's lives, that people can communicate mentally with someone who has died, witches, reincarnation/the rebirth of the soul in a new body after death, and channeling/allowing a "spirit-being" to temporarily assume control of a body.".

Le prinsipałi tradision łe ze:
 astrołozia osidentałe;
 astrołozia indiana;
 astrołozia cineze.
 Istòrego de l'Astrołozia 

Tute łe pì inportanti siviltà antighe łe ghea dedegà granda atension a l'oservasion dei fenòmani cełesti e desviłupà na so astrołozia. Podemo recordar l'astrołozia babiłoneze (de ła cuała ła ze na erede l'astrołozia osidentałe), l'astrołozia vèdega o indiana (oncora oncó difondesta in Ìndia ma anca sta cuà erede de l'astrołozia babiłoneze), l'astrołozia cineze (sostansialmente vària da cueła osidentałe) e l'astrołozia del pòpoło Maya inte l'Amèrica Sentrałe.

Anca inte i pòpołi primitivi ła ghe zera na forma de astrołozia, sertamente manco vansada in confronto a cueła madurìa inte łe grandi siviltà par colpa de łe reduzeste capasità matemàteghe, esensiałi par definire el movimento dei astri. Ła mancansa de fonti scriveste no ła parmete na conosensa in detajo de łe tècneghe astrołòzeghe fate dai "pòpołi de ła natura", tutavia se połe dedùzar che i prinsipałi ponti de refarimento astrałe i fuse el Sołe, ła Luna, Vènere e ła steła Sìrio, oltre che racuante costełasion (i du Cari, Orion, łe Pleiade)Giordano Berti, Storia della Divinazione, Oscar Mondadori, Milano 2005..

L'astrołozia, in cuanto suponesto strumento de previzion del futuro, ła ghea vesto drento de tuti i pòpołi del mondo forti lighi co altre pràteghe divinatòrie, in particułare co ła chiromansia, ła metoposcopia e ła zeomansia. Inte l'isteso tenpo ła ze sta, e ła ze oncora uncó, un esensiałe ponto de refarimento inte łe pràteghe màzeghe.

 Notasion 

Altri projeti

 Linganbi foresti 

Categoria:Astrołozia